(lòt bò a) www.socialsecurity.gov

Sekirite Sosyal vle asire tout desizyon ki pran sou 

demann Sekirite Sosyal ou oswa sou demann 

Revni Sekirite Siplemantè ou (SSI) kòrèk. Nou konsidere avèk prekosyon tout enfòmasyon ki nan dosye ou 

anvan nou pran desizyon ki afekte elijiblite ou oswa 

kantite lajan benefis ou.

Lè nou pran yon desizyon sou demann ou, n ap 

voye yon lèt ba ou pou eksplike ou desizyon nou an. 

Si ou pa dakò avèk desizyon nou an, ou ka fè apèl—ki 

se yon fason pou mande nou pou gade dosye ou ankò.

Lè ou mande pou gen yon apèl, n ap gade tout 

desizyon an nèt, menm pati ki te anfavè ou yo. Si 

desizyon nou an pa t bon, n ap chanje li.

Kilè ak kòman mwen ka fè apèl?

Si ou deside fè apèl, ou dwe fè demann ou alekri 

nan 60 jou ki vin apre dat ou resevwa lèt nou. Nou 

sipoze ou resevwa lèt la senk (5) jou apre dat ki sou 

lèt la, sof si ou ka montre nou ou resevwa li pita. Rele 

biwo lokal Sekirite Sosyal ou si ou bezwen èd pou fè 

apèl.

Konbyen nivo apèl ki genyen?

Anjeneral, gen kat (4) nivo apèl. Men yo:

• Rekonsiderasyon; 

• Yon jij lalwa administraif prezide odyans lan; 

• Konsèy Apèl fè revizyon; epi

• Revizyon nan Tribinal Federal.

Lè nou voye yon lèt ba ou konsènan yon desizyon 

sou demann ou, n ap fè ou konnen fason pou ou fè 

apèl kont desizyon an.

Rekonsiderasyon

Yon rekonsiderasyon se yon revizyon okonplè yon 

moun fè sou demann ou an. Moun sa a pa t patisipe 

nan premye desizyon an. N ap egzamine tout prèv 

ki te soumèt lè nou te pran premye desizyon an, plis 

nenpòt nouvo prèv.

Pifò rekonsiderasyon konsène yon revizyon dosye 

ou yo san ou pa bezwen prezan. Men lè ou fè apèl 

kont yon desiyzon ki fè konnen ke ou pa elijib ankò 

pou resevwa benefis maladi/enfimite paske eta sante 

ou amelyore, ou ka rankontre avèk yon reprezantan 

Sekirite Sosyal pou ou eksplike rezon pouki ou toujou 

kwè ou malad/enfim.

Odyans

Si ou pa dakò avèk desizyon rekonsiderasyon an, ou 

ka mande pou ou prezante devan tribinal pou gen yon 

odyans. Se yon jij lalwa administratif ki ap prezide 

odyans lan. Jij sa a pa t patisipe nan premye desizyon 

oswa nan rekonsiderasyon dosye ou.

Anjeneral, odyans lan òganize a 75 mil de kay ou. 

Jij lalwa administratif la ap fè ou konnen ki lè ak ki 

kote odyans lan ap fèt. 

Ou menm ak reprezantan ou, si ou gen youn, ka 

vini an pèson nan odyans la pou eksplike dosye ou. 

Ou ka gade enfòmasyon ki nan dosye ou epi ou ka ban 

nou nouvo enfòmasyon. 

Jij lalwa administratif la ap kesyone ou menm 

ak nenpòt temwen ou genyen, nan odyans lan. Lòt 

temwen, tankou espè medikal oswa espè pwofesyonèl, 

ka ban nou nouvo enfòmasyon tou nan odyans lan. 

Ou menm oswa reprezantan ou ka kesyone temwen 

yo tou.

Anjeneral, ou gen enterè patisipe nan odyans lan. 

Si ou pa ta vle fè sa, ou dwe fè nou konnen alekri pou 

endike nou ke ou pa vle patisipe. 

Nan kèk ka, nou ka òganize odyans lan nan 

konferans sou videyo alaplas prezantasyon an pèsòn. 

N ap kite ou konnen davans si se sa ki ap fèt. Avèk 

odyans nan videyo, nou ka fè odyans lan pi pre kay ou 

pou ou. Souvan yon aparisyon nan odyans sou videyo 

a ka pwograme pi vit pase yon aparisyon an pèsòn. 

Epitou, yon odyans sou videyo ka pi pre lakay ou. Lè 

sa lap pi fasil pou ou pou ou jwenn temwen oswa lòt 

moun pou akonpaye ou. 

Sof si jij lalwa administratif la kwè prezans ou 

nesesè pou deside sou dosye a, l ap pran yon desizyon 

ki baze sou tout enfòmasyon ki nan dosye ou, avèk 

tou nenpòt nouvo enfòmasyon ou bay.

Apre odyans lan, n ap voye ba ou yon lèt ak yon 

kopi desizyon jij lalwa administratif la.

Konsèy Apèl

Si ou pa dakò avèk desizyon odyans lan ou ka 

mande pou Konsèy Apèl Sekirite Sosyal fè revizyon. 

N ap kontan pou ede ou mande pou ou gen revizyon 

sa a.

Konsèy Apèl la ap egzamine tout demann revizyon 

yo, men li ka refize yon demann si li kwè desizyon 

odyans la te kòrèk. Si Konsèy Apèl la deside revize 

Pwosesis Pou Fè Apèl

Pwosesis Pou Fè Apèl
www.socialsecurity.gov

dosye ou, se oubyen li pran yon desizyon sou dosye 

ou poukont li, oubyen li retounen li bay yon jij lalwa 

administratif pou yon lòt revizyon.

Si Konsèy Apèl la refize demann ou pou ou gen yon 

revizyon, n ap voye yon lèt ba ou pou eksplike ou refi

a. Si Konsèy Apèl la revize dosye ou epi li pran yon 

desizyon poukont li, n ap voye yon kopi desizyon an 

ba ou. Si Konsèy Apèl la retounen dosye ou ba yon 

jij lalwa administratif, n ap voye yon lèt ak yon kopi 

desizyon an ba ou.

Tribinal Federal

Si ou pa dakò avèk desizyon Konsèy Apèl la oswa 

si Konsèy Apèl la deside pou li pa revize dosye ou, ou 

ka entante yon pwosè nan yon tribinal federal. Lèt n 

ap voye ba ou konsènan desizyon Konsèy Apèl la ap 

fè ou konnen tou fason pou mande yon tribinal pou 

gade dosye ou.

Èske benefis mwen yo ap kontinye?

Nan kèk ka, ou ka mande nou pou kontinye peye 

benefis ou pandan n ap pran yon desizyon sou apèl ou. 

Ou ka mande pou benefis yo kontinye lè:

• Ou fè apèl kont desizyon nou ki endike ou pa ka 

jwenn benefis maladi/enfimite Sekirite Sosyal ankò 

paske eta sante ou pa montre ke ou malad/enfim; 

oswa

• Ou fè apèl kont desizyon nou ki endike ou pa elijib 

ankò pou peman SSI oswa peman SSI ou ta dwe 

diminye oswa sispann.

Si ou vle benefis ou yo kontinye, ou dwe fè nou 

konnen sa nan dis jou ki vin apre dat ou resevwa lèt 

nou. Si apèl ou a rejete, ou ka gen pou remèt tout 

kantite lajan ou pa t elijib pou resevwa.

Èske yon moun ka ede mwen?

Wi. Anpil moun regle pwòp apèl Sekirite Sosyal 

yo avèk èd gratis Sekirite Sosyal. Men ou ka chwazi 

yon avoka, yon zanmi oswa yon lòt moun pou ede 

ou. Moun ou deziyen pou ede ou a rele “reprezantan” 

ou. N ap travay avèk reprezantan ou menm jan nou ta 

travay avèk ou.

Reprezantan ou ka aji pou ou nan pifò afè Sekirite 

Sosyal epi l ap resevwa yon kopi nenpòt desizyon nou 

pran konsènan demann ou.

Reprezantan ou pa ka fè ou peye ni mande ou frè 

san ou pa jwenn apwobasyon alekri Sekirite Sosyal 

dabò. Si ou vle plis enfòmasyon sou fason pou jwenn 

yon reprezantan, kontakte nou pou piblikasyon, Dwa 

Ou Pou Ou Gen Reprezantan (Piblikasyon Nimewo 

05-10075-HC) oswa ou ka jwenn li nan wèbsayt nou.

Kontakte Sekirite Sosyal

Pou plis enfòmasyon epi pou jwenn kopi piblikasyon 

nou yo, vizite wèbsayt nou nan www.socialsecurity.gov

oswa rele gratis nan nimewo telefòn 1-800-772-1213

(pou moun ki pa tande oswa ki tande di, rele nan 

nimewo TTY nou a, 1-800-325-0778). Nou ka reponn 

kesyon espesifik yo, nan lè 7 dimaten jiska 7 diswa, 

lendi pou vandredi. Nou bay enfòmasyon tou nan yon 

sèvis telefòn otomatik ki fonksyone 24 èdtan pa jou.

Si ou bezwen yon entèprèt pou regle afè Sekirite 

Sosyal ou, nou ka fè ou jwenn youn gratis. Sèvis 

entèprèt yo disponib ni pou lè ou ap pale avèk nou nan 

telefòn, ni pou lè ou vini nan biwo Sekirite Sosyal. 

Rele nan nimewo telefòn gratis nou a 1-800-772-1213. 

Si ou pa pale Angle, peze 1 epi rete sou liy lan pou 

jouk lè yon reprezantan reponn. N ap kontakte yon 

entèprèt pou ede ou. Si afè ou a pa ka fin regle nèt nan 

telefòn, n ap pran yon randevou pou ou nan yon biwo 

lokal Sekirite Sosyal, epi n ap fè aranjman pou yon 

entèprèt ki pale Kreyòl prezan nan moman vizit ou.

Nou trete tout apèl yo avèk konfidansyalite. 

Nou vle asire tou ke ou resevwa bon jan enfòmasyon 

avèk jantiyès. Se pou rezon sa a genyen yon dezyèm 

reprezantan Sekirite Sosyal pou kontwole kèk 

apèl telefonik.

Social Security Administration

SSA Publication No. 05-10041-HC

The Appeals Process (Haitian-Creole)

January 2006